stanford-oval/wikipedia huggingface dataset:
אדריאנוס
פועלו התרבותי

אדריאנוס תמך בקידום האומנויות. הוילה של אדריאנוס בטיבולי היא הדוגמה הרומית הטובה ביותר לגינון קלאסי. ברומא הרחיב את הפנתיאון שנבנה בימיו של מרקוס ויפסניוס אגריפה, ונתן לו את הצורה בה הוא השתמר עד ימינו. כאשר ביקר ביוון בשנת 125 ביקש ליצור פרלמנט שיאחד את הערים היווניות ביוון ובאסיה הקטנה. פרלמנט זה שכונה פנהלניון לא עלה יפה, ולא הצליח לאחד את ההלנים.
תקופת שלטונו הייתה תקופה של פריחת האומנויות, הציור והפיסול, הכתיבה והאדריכלות. בין היתר נכתבו בתקופתו ספריו של ההיסטוריון סווטוניוס אשר היה בתקופה מסוימת מזכירו האישי.
אדריאנוס והיהודים > הצגת ניצחון אדריאנוס ודיכוי מרד בר כוכבא ברומא

הסנאט והעם הרומאי (מקדישים לכבוד) הקיסר והאימפרטור, בנו של טראיאנוס האלוהי מנצח הפרתים, נכדו של נרווה האלוהי. טראיאנוס אדריאנוס האוגוסטוס, פונטיפקס מקסימוס, בעל סמכות טריבון בפעם העשרים, אימפרטור בפעם השנייה, קונסול בפעם השלישית, אבי האומה, שעמד בלחץ הלחימה של האויב, גבר עם צבאו על כוח אדיר, ושחרור פרובינקית סוריה פלשתינה מהאויב
.
הכתובת באורך של כ-2 מטר התגלתה ברומא, מוקדשת מהסנאט והעם הרומאי (SPQR) לקיסר אדריאנוס לכבוד הסדרת הסדר בפרובינקיה סוריה פלשתינה. ממדיה ולשונה של הכתובת מעידים כי נקבעה על שער ניצחון קטן או בבסיס לפסל לכבוד אדריאנוס לרגל סיום המלחמה הקשה כנגד המורדים היהודיים בהנהגתו של שמעון בר כוכבא והכרזת הסנט על ניצחונו של אדריאנוס בשנת 136, תוך הענקת התואר אימפרטור לאדריאנוס פעם נוספת והחזרת השקט לפרובינקיה סוריה פלשתינה. הכתובת התגלתה בגבעת הקפיטולין, ליד מקדש אספסיאנוס, והדבר מצביע אולי, על הניסיון לקשור את הניצחון במרד בר כוכבא לניצחון של אספסיאנוס בזמן המרד הגדול. כתובת נוספת, נמצאה באותו האזור וקשורה לפעילות הצי בלחימה, יכולה להיות מוקדשת לקיסר או למפקד צבאי בכיר.
בעקבות מרד בר כוכבא הטיל הקיסר אדריאנוס גזירות על היהדות במטרה לפרק את אחידותה של היהדות מבחינה תרבותית ולאומית, ולעקור את הדת היהודית מארץ ישראל; ובכך לשבור את מוקד ההתנגדות לשלטונה של רומא בארץ. לאחר מרד בר כוכבא ביטל השלטון הרומי את הפרובינקיה "יהודה" (Iudaea) והקים במקומה את הפרובינקיה "סוריה פלשתינה" (Syria Palestinae). שינוי שמה של הארץ כפי שמו של העם הפלשתי שנכחד זה מכבר, נעשה במטרה לנתק את הקשר בין עם ישראל לארץ ישראל.
אדריאנוס והיהודים > בתרבות ובמחקר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ההתעניינות במרד בר כוכבא כסמל ללחימה יהודית החלה עם תחילת ההתעוררות הלאומיות היהודית ואחרי כך בציונות. עם התעניינות זו הגיעה גם בחינה מחדש של הידיעות ההיסטוריות אודות אדריאנוס. התעניינות התגברה לאחר הקמת מדינת ישראל, ועוררה התגייסות אזרחית, צבאית וממשלתית לטובת החפירות במערות שבהם התגוררו לוחמי בר כוכבא בראשותו של יגאל ידין.
בליל תשעה באב ה'תשל"ט (1979) לקראת תחילת יישום הסכם השלום עם מצרים, שודר עימות בטלוויזיה הישראלית (שהייתה אז ערוץ יחיד, ממלכתי) בין המזרחן פרופ' יהושפט הרכבי והד"ר ישראל אלדד, הוגה דעות מהימין הישראלי. במאמר מערכת במעריב, כתב דן מרגלית עורך התוכנית, שהוויכוח היה נראה "חי מדי", לא על משהו שאירע בעבר, אלא על "מציאות מתהווה". רבי עקיבא בעיניהם היה ראש הממשלה מנחם בגין, בר כוכבא היה אריק שרון שר הביטחון, ואילו אדריאנוס היה ג'ימי קרטר נשיא ארצות הברית, והשאלה: האם אנו מובילים לאסון או לישועה גדולה. הוויכוח הפך לשני ספרים שיצאו שנתיים מאוחר יותר.
בעקבות מציאת פסל ראשו של אדריאנוס בתל שלם, והצגתו במוזיאון ישראל, נהג אלדד לספר שהוא הגיע אל הפסל - "נעמדתי לפני עיניו הכבויות של אדריאנוס ואמרתי לו: אדריאנוס אדריאנוס, אתה שרצית לקרוא למקום זה איליה קאפיטולינה ולארץ זו פלשתינה, פקח את עיניך וראה - היכן אתה נמצא? במוזיאון ישראל - בירושלים!".
בשנת 2012 כתב השר לשעבר יוסי שריד בעיתון הארץ "כנציג המתיוונים בדורנו" שיש לראות במורדים ובראשם רבי עקיבא קבוצת משיחיים חסרי אחריות, הפועלים ב"מופקרות ומופרעות" כפי שלדעתו 'חשף' הרכבי. עיקר טענתו הייתה נגד "שכתוב" הדברים בידי מנהיגי הציונות. ההנחה העומדת אחר הדברים הללו היא שאדריאנוס נגרר אחר מרידת היהודים, שהיו על רקע רגשי ולא ענייני, ושסממני הצבאיות היהודית הם לא מוסריים ומובילים להתגרות שבסופה אסון.
הסופרת הצרפתייה מרגריט יורסנאר פרסמה בשנת 1951 את הנובלה "זכרונות אדריאנוס", המציגה סדרת מכתבים אוטוביוגרפיים בדיוניים שכותב אדריאנוס לנכדו המאומץ ומי שלימים יהיה קיסר רומא, מרקוס אורליוס. המכתבים מתמקדים באירועים הפוליטיים והצבאיים המרכזיים בזמן שלטונו של אדריאנוס, הרהוריו הפילוסופיים, אהבתו לאמנות ושירה ותשוקתו העזה לאהובו אנטינואוס. הספר זכה מיד להצלחה ביקורתית ומסחרית, ותורגם אף לעברית בשנת 1956.
ראו גם

תל שלם
לקריאה נוספת

היסטוריה אוגוסטה: חיי הדריאנוס, תרגם מרומית וצירף מבואות, הערות ונספחות: דוד גולן, הוצאת אקדמון, 1989. (הספר בקטלוג ULI)
Birley, Anthony R, Hadrian. The Restless Emperor, London (1997).
יוסף גיליס

| --- | --- |
אין תמונה חופשית
 לידה:  3 באוגוסט 1911 סנדרלנד, הממלכה המאוחדת 
 פטירה:  18 בנובמבר 1993 (בגיל 82) רחובות, ישראל 
 ענף מדעי:  מתמטיקה 
 מקום לימודים:  טריניטי קולג'  אוניברסיטת קיימברידג' 
 מנחה לדוקטורט:  אברהם בסיקוביץ' 
 מוסדות:  מכון ויצמן למדע  אוניברסיטת המלכה בבלפסט 
 תלמידי דוקטורט:  אחי ברנדט, מיכאל שמשוני, נדב לירון, מנחם פרידמן 
 בן או בת זוג:  אולגה קירש 
 
יוסף גיליס (באנגלית: Joseph Gillis; ‏3 באוגוסט 1911 – 18 בנובמבר 1993) היה מתמטיקאי ישראלי, ממקימי הפקולטה למתמטיקה במכון ויצמן למדע אשר כיהן כפרופסור במחלקה למתמטיקה שימושית במוסד. מחקריו עסקו בקומבינטוריקה ובמשוואות דיפרנציאליות חלקיות ויישומיהן לתורת הזרימה.
קורות חיים

נולד ב-3 באוגוסט 1911 בבריטניה. למד באוניברסיטת קיימברידג' ובשנת 1935 סיים דוקטורט בהנחיית אברהם בסיקוביץ'. במלחמת העולם השנייה היה חבר בצוות המתמטיקאים של המודיעין הבריטי בראשותו של אלן טיורינג בבלצ'לי פארק, שעסק בפענוח הצפנים של גרמניה הנאצית. בשנים 1937–1947 נמנה עם סגל אוניברסיטת המלכה בבלפסט.
בשנת 1948 עלה לישראל ועמד בראש צוות מפצחי צפנים ביחידה ש.מ.2 (כיום יחידה 8200). על תרומתו ליחידה בראשית דרכה מסופר:
באותם ימים החלו להאזין גם לכוחות האו"ם, ויוסף טיפל במברקים המוצפנים של מטה האו"ם. הוא זיהה מיד כי הם מוצפנים בשיטת ה'מילון', ועל כן נחפז לחנויות ספרים, רכש מכספו כמה מילונים שעשויים היו לשמש הבסיס להצפנת מברקי האו"ם, והחל לטפל באופן מקצועי באותם מברקים. המילון המתאים אמנם לא נמצא, אך השיטות המקצועיות ('מִפְקד שפה', כלומר בדיקה סטטיסטית של שכיחות אותיות האלף–בית, ועוד) הניבו פֵּרות בתוך זמן קצר, והמברקים נקראו.
בהמשך הצטרף למכון זיו (לימים מכון ויצמן) והיה ממקימי הפקולטה למתמטיקה. לתקופה מסוימת כיהן כיו"ר המועצה המדעית של המכון. בין השנים 1954 ל-1955 היה חוקר במכון למחקר מתקדם בפרינסטון, כחלק מצוות המחשב האלקטרוני שבראשות ג'ון פון נוימן.
עסק רבות בקידום החינוך המתמטי. עמד בראש המחלקה להוראת המדעים שייסד עמוס דה-שליט במכון. הוא יזם ואימן במשך שנים את המשלחת הישראלית לאולימפיאדות המתמטיות, וערך את כתבי העת המתמטיים לנוער "גליונות מתמטיקה" ו"אתגר". במשך שנים רבות כיהן כיושב ראש ועדת המקצוע העליונה למתמטיקה במשרד החינוך. יזם את האולימפיאדה הארצית במתמטיקה, שכיום נקראת על שמו, שעם הזוכים בה נמנים נערים שהפכו לפרופסורים למתמטיקה, ובהם מיכה שריר, נוגה אלון ויוסף עזר.
בשנת 1951 זכה בפרס ויצמן למחקרים במדעים מדויקים ביחד עם פרופ' ישראל דוסטרובסקי ופרופ' צ' ר' ליועלן.
נישא לאולגה קירש, משוררת שכתבה באפריקאנס ובאנגלית, והיה אב לשתי בנות. נפטר ב-19 בנובמבר 1993בגיל 82, והובא למנוחות בבית העלמין ברחובות .
הערות שוליים

↑  החל מגיליון 7 של כרך ב, ראו ארכיון גליונות מתמטיקה
↑  מתן "פרס המתמטיקה", מעריב, 27 במאי 1969
↑  נער מחיפה זכה באולימפיאדה למתמטיקה, מעריב, 8 במאי 1974
↑  50,000 ל"י - פרס ראשון במתימטיקה לתלמיד יוסף עזר, דבר, 15 במאי 1980
| --- | --- |
בקרת זהויות :  NLI: 987007350203605171  MGP: 18510  VIAF: 169559320   WorldCat (עם VIAF): 169559320
מזכיר צבאי

מזכיר צבאי הוא יועץ מטעם הצבא לממלא תפקיד ציבורי בכיר, אשר מתאם בין ממלא התפקיד ובין הצבא, ומייעץ לו בסוגיות של צבא וביטחון.
ישנן מדינות, כמו בריטניה, שבהן יש למזכיר הצבאי סמכויות רשמיות משמעותיות, כגון אחראיות על המינויים והמשמעת של הקצונה הבכירה. בישראל, לעומת זאת, תפקידו מסתכם בעדכון מודיעני לנושא המשרה בלבד; גם אם אין לו השפעה כלל על תפקודו של הצבא, כמו במקרה של נשיא המדינה, שלא מהווה חלק מצמתי קבלת ההחלטות במדינה בנושאי ביטחון.
בבריטניה מתקיימת משרת מזכיר צבאי לשר ההגנה משנת 1795.
בישראל

בישראל מתקיימות שלוש משרות של מזכיר צבאי:
המזכיר הצבאי של ראש הממשלה: קצין בדרגת אלוף. ממאי 2024 מכהן בתפקיד אלוף רומן גופמן.
המזכיר הצבאי של שר הביטחון: קצין בדרגת תת-אלוף. ממאי 2023 מכהן בתפקיד תא"ל גיא מרקיזנו.
המזכיר הצבאי של נשיא המדינה: קצין בדרגת תת-אלוף. מיולי 2022 מכהנת בתפקיד תא"ל נעמה רוזן גרימברג (האישה הראשונה המכהנת בתפקיד זה).
בעבר היו דרגותיהם של המזכירים הצבאיים נמוכות יותר (סגן-אלוף ואחר כך אלוף-משנה למשל נחמיה ארגוב). כאשר ראש הממשלה הוא גם שר הביטחון, מכהן אדם אחד כמזכיר צבאי לראש הממשלה ושר הביטחון (למשל דני יתום, אשר עשה כן בתקופה שיצחק רבין היה ראש הממשלה ושר הביטחון וגדי איזנקוט, אשר שירת תחת אהוד ברק כראש ממשלה ושר ביטחון ולאחר שנבחר אריאל שרון שימש כמזכירו הצבאי מספר חודשים).
הערות שוליים

↑  אביחי בקר, אייזן פטון, הארץ, ‏ 10 בספטמבר 1999, כפי שהועלה באתר פרש
↑  אפס סובלנות כלפי אלימות מהרצועה, באתר וואלה, 15 באפריל 2006
ראש הממשלה דוד בן-גוריון עוזב את משכן הכנסת בבית פרומין מלווה במזכירו הצבאי סגן-אלוף נחמיה ארגוב, 1955
1944 בקולנוע

| 0 | 1 | 2 | 3 |
| --- | --- | --- | --- |
|  |  | 1944  בקולנוע |  |
< · 1942 · 1943 — 1944 — 1945 · 1946 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1944 ונוגעים לעולם הקולנוע.
סרטים שוברי קופות

הולך בדרכי
פגוש אותי בסנט לואיס
מאז שעזבת
הצמד עם בחורה
פרסים

פרסי אוסקר
פרסי גלובוס הזהב:
נולדו

6 בינואר – בוני פרנקלין, שחקנית
23 בינואר – רוטגר האואר, שחקן
13 בפברואר – סטוקרד צ'אנינג, שחקנית קולנוע
26 במרץ – דיאנה רוס, זמרת ושחקנית
14 במאי – ג'ורג' לוקאס, במאי ומפיק
8 באוגוסט – פיטר ויר, במאי קולנוע
25 בספטמבר – מייקל דאגלס, שחקן אמריקאי
11 בדצמבר – טרי גאר, שחקנית אמריקאית
נפטרו

20 ביולי – מילדרד האריס, שחקנית
13 בדצמבר – לופה ולז, שחקנית
15 בדצמבר – גלן מילר, מוזיקאי, שחקן
סרטים נוספים

הצוקים הלבנים של דובר
צעד בעליזות
ראו גם

1943 בקולנוע
1944
1945 בקולנוע
שנים בקולנוע
סרט קולנוע
דרווין (הטריטוריה הצפונית)

| --- | --- |
סמל דרווין
מבט על העיר
מבט על העיר
 מדינה:  אוסטרליה אוסטרליה
 טריטוריה:  הטריטוריה הצפונית הטריטוריה הצפונית
 ראש העיר:  Kon Vatskalis
 תאריך ייסוד:  1869
 על שם:  צ'ארלס דרווין 
 שטח:  112.01 קמ"ר
 גובה:  0 מטרים
 אוכלוסייה:  ‏
  ‑ בעיר:  139,902 (9 באוגוסט 2021)
  ‑ צפיפות:  926 נפש לקמ"ר (2014)
 קואורדינטות:  12°27′S 130°50′E﻿ / ﻿12.450°S 130.833°E﻿ / -12.450; 130.833
 אזור זמן:  UTC +9:30
 www.darcity.nt.gov.au
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת'דרווין(למפת אוסטרליה רגילה) בריזבן סידני קנברה מלבורן הובארט אדלייד פרת'דרווין(למפת הטריטוריה הצפונית רגילה) אליס ספרינגס קתרין נולונביי טננט קריק קקדו אולורו א ו ס ט ר ל י ה  ה מ ע ר ב י ת  אוסטרליה הדרומית ק ו ו י נ ס ל נ ד  ים טימורדרווין(למפת הטריטוריה הצפונית מוגדלת) אליס ספרינגס קתרין נולונביי טננט קריק קקדו אולורו א ו ס ט ר ל י ה  ה מ ע ר ב י ת  אוסטרליה הדרומית ק ו ו י נ ס ל נ ד  ים טימורדרווין  he tabBackground:;tabBorder:#aaa;defaultTab:0;
 
דרווין (באנגלית: Darwin) היא עיר הבירה של הטריטוריה הצפונית של אוסטרליה. בעיר התגוררו 146,400 תושבים בשנת 2014. העיר שוכנת לחופה הצפון-מערבי של אוסטרליה.
היסטוריה

הנמל הטבעי של דרווין התגלה לראשונה בשנת 1839 על ידי ג'ון לורט סטוקס, מאוניית המחקר הבריטית "ביגל". רב החובל של הספינה ג'ון ויקהם קרא לנמל על שמו של צ'ארלס דרווין, אשר הפליג עמו בספינה במסע קודם. ב-5 בפברואר 1869 ג. וו. גוידר, המודד הרשמי של אוסטרליה הדרומית הקים במקום התיישבות קטנה בת 135 תושבים בשם פורט דרווין. בשנות ה-80 של המאה ה-19 התגלה באזור זהב. לגילוי זה הייתה השפעה רבה על האזור. חלק זה של אוסטרליה היה במקורו חלק מאוסטרליה הדרומית. בשנת 1911 הפך האזור לטריטוריה של אוסטרליה, ושם העיר הפך ל"דרווין" באופן רשמי.
ב-19 בפברואר 1942 תקפו 242 מטוסי קרב יפניים את דרווין, הרסו את העיר והרגו 243 תושבים. הייתה זו ההתקפה הקשה ביותר על אוסטרליה במלחמת העולם השנייה. בסך הכול הותקפה העיר כ-63 פעמים במהלך המלחמה, מתוך כמאה תקיפות אוויריות על הטריטוריה הצפונית, צפון-מערב אוסטרליה המערבית וצפון קווינסלנד.
ב-25 בדצמבר 1974 נהרסה דרווין על ידי הסופה ציקלון טרייסי אשר הרגה 71 אנשים, והרסה 70% מהעיר. בעקבות הסופה נאלצו לפנות דרך האוויר מהעיר 30,000 תושבים.
ב-17 בספטמבר 2003 הושלמה הקמת מסילת הברזל אדלייד-דרווין.
ממשל

העיר מנוהלת על ידי מועצת עיר החל משנת 1957. במועצת העיר חברים ראש העיר (הלורד ראש העיר) ושנים עשר "זקנים" (אלדרמן), שלושה מכל אחד מארבעה אזורי הבחירה של העיר: צ'אן, ליונס, ריצ'רדסון ווטרס. דרווין היא מקום מושבה של האספה המחוקקת של הטריטוריה הצפונית (ראו תמונה).
בעיר ממוקם גם בית המשפט העליון של הטריטוריה הצפונית (ראו תמונה).
גאוגרפיה

דרווין ממוקמת על חופה הצפוני של הטריטוריה הצפונית, לחוף ים טימור. היא מרוחקת מריכוזי האוכלוסייה הגדולים בדרומה של אוסטרליה, ומעיר הבירה קנברה כ-3,935 קילומטר.
אקלים

אקלימה של דרווין הוא טרופי – אקלים המאופיין בעונה רטובה (אוקטובר עד פברואר) ועונה יבשה (מאי עד ספטמבר).
החודשים הקרים ביותר הם יוני ויולי, בהם הטמפרטורות נעות בין 19 ל-30 מעלות צלזיוס.
בעונה הרטובה שכיחות סופות ציקלון וגשמי מונסון.
טמפרטורה מקסימלית ממוצעת בינואר – C°‏ 32.
טמפרטורה מינימלית ממוצעת בינואר – C°‏ 24.
טמפרטורה מקסימלית ממוצעת ביולי – C°‏ 30.
טמפרטורה מינימלית ממוצעת ביולי – C°‏ 19.
כמות משקעים שנתית ממוצעת – 1,669 מילימטרים גשם.
כמות משקעים ממוצעת בחודש הרטוב ביותר (ינואר) – 422 מילימטרים גשם.
מספר ימים גשומים בממוצע בשנה: 110
| אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> ינואר.36.1.32.0.25.1.20.2.470.7 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> פברואר.36.0.31.7.25.1.17.2.412.4 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> מרץ.36.0.32.3.24.9.19.2.313.7 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> אפריל.36.7.33.0.24.2.16.0.105.1 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> מאי.36.0.32.3.22.3.13.8.20.7 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> יוני.35.0.31.1.20.0.12.1.2.1 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> יולי.35.0.31.1.19.3.10.4.0.9 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> אוגוסט.37.0.31.9.19.8.13.0.0.8 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> ספטמבר.38.0.33.1.22.9.14.3.14.3 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> אוקטובר.38.9.33.8.24.8.19.0.68.9 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> נובמבר.37.3.33.7.25.4.19.3.143.5 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> דצמבר.37.1.33.0.25.5.19.8.279.3 | אקלים בנמל התעופה דרווין, הטריטוריה הצפונית, אוסטרליה, ממוצעים: 1991–2020, קיצוניים: 1941–הווה> שנה.38.9.32.4.23.3.10.4.1,832.4 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: הלשכה למטאורולוגיה
כלכלה

כלכלת דרווין מתבססת על כרייה ותיירות. תעשיית הכרייה מגלגלת מעל 2.8 מיליארד דולרים בשנה, בעיקר בכריית זהב, בוקסיט ומנגן. בקרבת דרווין מרבצי אורניום גדולים. כמו כן מופקים לחופי דרווין נפט וגז טבעי. 8% מתושבי העיר עוסקים בתיירות, ומספר התיירים גדל משנה לשנה. אחת מהאטרקציות התיירותיות של האזור היא תניני הים הגדולים שנפוצים בנהרות שליד העיר.
תרבות

בעיר דרווין מתגוררים בני למעלה מ-75 לאומים שונים, המקנים לעיר אופי רב-תרבותי. רבע מהאוכלוסייה הם אבוריג'ינים.
ספורט

אחת לשנתיים (החל משנת 1991, ולמעט שנת 2003 בשל התפרצות מחלת הסארס) נערכים בדרווין משחקי אראפורה (אנ').
השכלה

בעיר 35 בתי ספר יסודיים ו-12 בתי ספר תיכוניים (פרטיים וממשלתיים). בשנת 2001 למדו בבתי הספר היסודיים בעיר 6,441 תלמידים. בחטיבות הביניים ובתי ספר התיכוניים למדו 3,943 תלמידים, מתוכם 2,825 תלמידים בבתי ספר ממשלתיים, ו-1,118 בבתי ספר פרטיים.
בעיר נמצאת אוניברסיטת צ'ארלס דרווין.
תקשורת

בדרווין שלושה ערוצי טלוויזיה מסחריים – רשת שבע, רשת תשע ורשת עשר. שתי רשתות כלל ארציות אוסטרליות משדרות בדרווין – תאגיד השידור האוסטרלי (ABC) ושירות השידור המיוחד (SBS).
בדרווין שתי תחנות רדיו מסחריות, ושני עיתונים יומיים: "חדשות הטריטוריה הצפונית" ו"האוסטרליאן".
נוכחות צבאית אמריקאית

ב-16 בנובמבר 2011 הכריזו ראש ממשלת אוסטרליה ג'וליה גילארד ונשיא ארצות הברית ברק אובמה שארצות הברית תציב כוחות באוסטרליה לראשונה מאז מלחמת העולם השנייה. ההסכם בין ארצות הברית לאוסטרליה כולל הצבה קבועה של משלחת בת 250 חיילי חיל הנחתים בדרווין, שיתחלפו בכל שישה חודשים; והצבת מספר מטוסי קרב ומסוקים. סין ואינדונזיה הביעו דאגה בנוגע להחלטה. אנליסטים מסוימים טענו שהרחבת הנוכחות הצבאית של ארצות הברית באזור עשויה להוות איום על ביטחונו.
גילארד הכריזה כי 200 חיילי חיל הנחתים הראשונים הגיעו לדרווין ב-3 באפריל 2012. ב-2013 נפוצו דיווחים על הרחבת המשלחת בתקשורת האמריקאית, אך אלה לא זכו לתגובה מן הרשויות האוסטרליות. ההסכם בין שתי הממשלות נותר חסוי. מספר החיילים האמריקאים שמוצבים בדרווין גדל עם השנים, ונכון ל-2014 עומד על כ-1,150.
דרווין מארחת גם תרגיל צבאי בין-לאומי, שנערך אחת לשנתיים, ושמו "Pitch Black"; בתרגיל משתתפות אוסטרליה, ניו זילנד, סינגפור, תאילנד, איחוד האמירויות הערביות וארצות הברית.
ערים תאומות

לדרווין מספר ערים תאומות:
יוון קלימנוס, יוון
ארצות הברית אנקוראג', אלסקה, ארצות הברית
אינדונזיה אמבון סיטי, אינדונזיה
הרפובליקה העממית של סין האייקו, הרפובליקה העממית של סין
אוסטרליה מיליקאפיטי, אוסטרליה
מזרח טימור דילי, מזרח טימור
הערות שוליים

↑  Climate statistics for Australian locations, Darwin Airport
↑  Subscribe to read, Financial Times (באנגלית)
↑  מספרם עתיד לגדול, אם כי לא ברור עד כמה
↑  "US Air Force plans to spread its fighting wings". ABC News (בAustralian English). 2013-07-31. נבדק ב-2018-02-12.
↑  "China, Indonesia wary of US troops in Darwin". ABC News (בAustralian English). 2011-11-17. נבדק ב-2018-02-12.
↑  Subscribe to The Australian | Newspaper home delivery, website, iPad, iPhone & Android apps, www.theaustralian.com.au (באנגלית)
↑  First 200 US Marines land at Aussie training hub | The Jakarta Post, ‏2016-03-05
↑  "Growing US presence in Australia to include aircraft". Stars and Stripes. נבדק ב-2018-02-12.
↑  Welch, Dylan (2012-11-11). "Rules for US troops in NT kept secret". The Sydney Morning Herald (באנגלית אמריקאית). נבדק ב-2018-02-12.
↑  Marines arriving in Darwin, www.abc.net.au, ‏2014-03-26 (באנגלית)
↑  "U.S. Top Guns in Darwin Combat Drills as China Tensions Rise". Bloomberg.com (באנגלית). 2014-08-28. נבדק ב-2018-02-12.
| ערי הבירה של המדינות והטריטוריות של אוסטרליה> בירה לאומית ומרכז עירוני  של טריטוריית הבירה האוסטרלית | ערי הבירה של המדינות והטריטוריות של אוסטרליה> ניו סאות' ויילס | ערי הבירה של המדינות והטריטוריות של אוסטרליה> הטריטוריה הצפונית | ערי הבירה של המדינות והטריטוריות של אוסטרליה> קווינסלנד | ערי הבירה של המדינות והטריטוריות של אוסטרליה> אוסטרליה הדרומית | ערי הבירה של המדינות והטריטוריות של אוסטרליה> טסמניה | ערי הבירה של המדינות והטריטוריות של אוסטרליה> ויקטוריה | ערי הבירה של המדינות והטריטוריות של אוסטרליה> אוסטרליה המערבית | ערי הבירה של המדינות והטריטוריות של אוסטרליה> נורפוק | ערי הבירה של המדינות והטריטוריות של אוסטרליה> איי קוקוס | ערי הבירה של המדינות והטריטוריות של אוסטרליה> אי חג המולד |
| --- | --- | --- | --- | --- | --- | --- | --- | --- | --- | --- |
| קנברה | סידני | דרווין | בריזבן | אדלייד | הובארט | מלבורן | פרת' | קינגסטון | וסט איילנד | פלאיינג פיש קואוב |
| --- | --- |
בקרת זהויות :  NLI: 987007564299605171  GND: 4011096-5  LCCN: n80158845  MusicBrainz: efd35f45-1494-413b-aa57-9d96bbad8959  NARA: 10044364  NKC: ge1087229  SUDOC: 075559307  VIAF: 123159397   WorldCat (עם VIAF): 123159397 
מרכז דרווין
בית המשפט העליון בעיר
האספה המחוקקת של הטריטוריה הצפונית
1945 בקולנוע

| 0 | 1 | 2 | 3 |
| --- | --- | --- | --- |
|  |  | 1945  בקולנוע |  |
< · 1943 · 1944 — 1945 — 1946 · 1947 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1945 ונוגעים לעולם הקולנוע.
סרטים שוברי קופות

בצבת הקנאה
בכבלי השכחה
עמק החרוץ
הרימו עוגן
פעמוני סנט מרי
יריד המדינה
פרסים

פרס אוסקר
פרסי גלובוס הזהב:
נולדו

9 בפברואר – מיה פארו, שחקנית
3 במרץ – ג'ורג' מילר, במאי קולנוע
29 במרץ – יהודה בארקן, שחקן, תסריטאי ובמאי
21 במאי – ריצ'רד האץ', שחקן
31 במאי – ריינר ורנר פאסבינדר, במאי
26 ביולי – הלן מירן, שחקנית
14 באוגוסט – סטיב מרטין, שחקן וקומיקאי
14 באוגוסט – וים ונדרס, במאי
21 בנובמבר – גולדי הון, שחקנית
סרטים נוספים

הבית בו אני גר
הרימו עוגן
סוף השבוע האבוד
רומא עיר פרזות
ראו גם

1944 בקולנוע
1945
1946 בקולנוע
שנים בקולנוע
סרט קולנוע
מחוז חיפה

ערך זה עוסק במחוז במדינת ישראל. אם התכוונתם למחוז בשלטון המנדט הבריטי, ראו .
| --- | --- |

שכונת בת גלים ומפרץ חיפה
 מדינה:  ישראל ישראל
 נפות במחוז:  2
 ערים במחוז:  12
 בירת המחוז:   חיפה
 שטח:  864 קמ"ר (דירוג: 5)
 אוכלוסייה:  ‏
  ‑ במחוז:  1,134,000 (דירוג: 6, אפריל 2023)
  ‑ צפיפות:  1,313 נפש לקמ"ר (דירוג: 4, 2023)
 קואורדינטות:  32°35′00″N 35°00′00″E﻿ / ﻿32.583333333333°N 35°E﻿ / 32.583333333333; 35 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
חלוקת מחוז חיפה לנפות ולאזורים
מחוז חיפה הוא אחד מששת מחוזותיה האדמיניסטרטיביים של מדינת ישראל. המחוז הסובב את בירתו והעיר הגדולה ביותר שבו חיפה, כולל מלבדה את הערים נשר, הקריות, טירת כרמל, חדרה, חריש, אור עקיבא וכן את הערים הערביות אום אל-פחם, באקה אל-גרבייה וכפר קרע.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מחוז חיפה קיים עוד מתקופת האימפריה העות'מאנית, והמנדט הבריטי (מבוססת על נפת חיפה המנדטורית) אך במשך השנים עבר שינויים רבים ומגוונים בגבולותיו, צביונו וההיבט החוקתי והמשפטי בו שונה.
הממונה על מחוז חיפה הוא אלי רגב.
באפריל 1957 הועברה מועצה אזורית זבולון, שנכללה בתחילה במחוז הצפון, למחוז חיפה.
אוניברסיטאות

אוניברסיטת חיפה
הטכניון
דמוגרפיה

בשנת 2023 מנתה אוכלוסיית המחוז 1,134,000 נפש, מתוכם:
651,500 מאוכלוסיית המחוז הם יהודים.
151,600 מהאוכלוסייה הם מוסלמים.
15,200 מהאוכלוסייה הם ערבים נוצרים.
29,300 מהאוכלוסייה הם דרוזים.
מעורב (חיפה) 293,100.
41,900 מהאוכלוסייה הם ללא סיווג דת.
חלוקה מוניציפלית

| ערים | מועצות אזוריות | מועצות מקומיות |
| --- | --- | --- |
|  אום אל-פחם  אור עקיבא  באקה אל-גרבייה  חדרה  חיפה  חריש  טירת כרמל  כפר קרע  נשר  קריית אתא  קריית ביאליק  קריית ים  קריית מוצקין |  נפת חיפה: מועצה אזורית זבולון נפת חדרה: מועצה אזורית אלונה  מועצה אזורית חוף הכרמל  מועצה אזורית מנשה |  בנימינה-גבעת עדה  בסמ"ה  ג'סר א-זרקא  ג'ת  דלית אל-כרמל  זכרון יעקב  מעלה עירון  עספיא  ערערה  פוריידיס  פרדס חנה-כרכור  קריית טבעון  רכסים |
נתוני אוכלוסייה ושטח ביישובי המחוז > ערים

הערה: נתוני האוכלוסייה נכונים לתחילת 2022.
| מספר | שם העיר | סמל | מספר תושבים | שטח (בדונמים) | שנת הקמה | שנת הכרזה כעיר |
| --- | --- | --- | --- | --- | --- | --- |
| 1 | חיפה |  | 282,591 | 64,680 | 1761 | 1873 |
| 2 | חדרה |  | 101,091 | 50,640 | 1891 | 1952 |
| 3 | קריית אתא |  | 60,155 | 16,320 | 1925 | 1967 |
| 4 | אום אל-פחם |  | 57,851 | 26,060 | 1265 | 1984 |
| 5 | קריית מוצקין |  | 46,662 | 3,840 | 1934 | 1976 |
| 6 | קריית ביאליק |  | 43,444 | 8,470 | 1934 | 1976 |
| 7 | קריית ים |  | 39,279 | 12,000 | 1941 | 1976 |
| 8 | באקה אל-גרבייה |  | 35,162 | 16,392 | לא ידוע | 1996 |
| 9 | חריש |  | 29,232 | 7,000 | 1982 | 2022 |
| 10 | טירת כרמל |  | 26,988 | 5,920 | 1949 | 1992 |
| 11 | נשר |  | 23,670 | 13,020 | 1921 | 1995 |
| 12 | כפר קרע |  | 19,696 | 7,820 | 1958 | 2023 |
| 13 | אור עקיבא |  | 19,982 | 5,540 | 1951 | 2001 |
נתוני אוכלוסייה ושטח ביישובי המחוז > מועצות מקומיות

| מספר | שם המועצה המקומית | סמל | מספר תושבים | (בשטח דונמים) | שנת הקמה |
| --- | --- | --- | --- | --- | --- |
| 1 | פרדס חנה-כרכור |  | 44,351 | 22,520 | 1969 |
| 2 | ערערה |  | 25,848 | 9,130 | 1970 |
| 3 | זכרון יעקב |  | 23,865 | 31,590 | 1882 |
| 4 | קריית טבעון |  | 18,647 | 7,990 | 1958 |
| 5 | דלית אל-כרמל |  | 18,077 | 10,120 | 1951 |
| 6 | בנימינה-גבעת עדה |  | 16,052 | 24,370 | 1922 |
| 7 | מעלה עירון |  | 15,664 | 6,130 | 1996 |
| 8 | ג'סר א-זרקא |  | 15,333 | 1,610 | 1961 |
| 9 | רכסים |  | 13,817 | 3,250 | 1951 |
| 10 | פוריידיס |  | 13,594 | 4,060 | 1880 |
| 11 | עספיא |  | 12,710 | 7,150 | 2008 |
| 12 | ג'ת |  | 12,460 | 7,030 | 1959 |
| 13 | בסמ"ה |  | 10,536 | 4,010 | 1995 |